KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi kokeisiin ja muihin tieteellisiin tarkoituksiin käytettävien eläinten suojelua koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 86/609/ETY muuttamisesta

2001/0277 (COD)

KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi kokeisiin ja muihin tieteellisiin tarkoituksiin käytettävien eläinten suojelua koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 86/609/ETY muuttamisesta

1. ASIAKIRJAN TAUSTA Komission ehdotus KOM(2001)703 lopullinen [1] toimitettiin EY:n perustamissopimuksen 95 artiklan nojalla yhteispäätösmenettelyn mukaisesti Euroopan parlamentille ja neuvostolle 28. marraskuuta 2001. Euroopan talous- ja sosiaalikomitea antoi lausuntonsa 20. maaliskuuta 2002 [2]. Euroopan parlamentti antoi lausuntonsa ja hyväksyi ehdotuksen tarkistuksitta ensimmäisessä käsittelyssä 02. kesäkuuta 2002. Neuvosto vahvisti yhteisen kannan 17. maaliskuuta 2003.

[1] EYVL C 25 E, 29.1.2002, s. 536.

[2] EYVL C 94, 18.4.2002, s. 5.

2. DIREKTIIVIN TARKOITUS Kokeisiin ja muihin tieteellisiin tarkoituksiin käytettävien eläinten suojelua koskeva direktiivi 86/609/ETY on säädös, jolla pannaan täytäntöön kokeellisiin ja muihin tieteellisiin tarkoituksiin käytettävien selkärankaisten eläinten suojelemisesta tehty Euroopan neuvoston yleissopimus ETS 123. Yhteisö on tämän yleissopimuksen sopimuspuoli. Euroopan neuvosto on avannut allekirjoituksia ja ratifiointia varten yleissopimuksen muutospöytäkirjan. Muutospöytäkirjassa määrätään yleissopimuksen liitteiden muuttamisesta yksinkertaistetulla menettelyllä tavanomaisen menettelyn sijasta, joka edellyttää ratifiointia kaikilta sopimuspuolilta. Tämä mahdollistaisi yleissopimuksen pitämisen nykyistä paremmin koe-eläinten hyvinvointia koskevien tuoreimpien tieteellisten tietojen ja tutkimustulosten tasalla. Komissio on antanut direktiiviehdotuksen, jonka tarkoituksena on muuttaa direktiivi 86/609/ETY ja yhdenmukaistaa se muutospöytäkirjan kanssa. Muutosdirektiivissä on tarkoitus säätää sääntelykomiteamenettelystä, jotta direktiivin liitteisiin voidaan tehdä muutoksia entistä nopeammin. Jos direktiiviä ei muutettaisi, liitteiden muuttaminen vaatisi yhteispäätösmenettelyn läpi viemistä kaikkine vaiheineen.

3. KOMISSION HUOMAUTUKSET

Komissio pitää hyvänä neuvoston ehdottamaa muutosta, jossa 1 artiklan sanamuoto yhdenmukaistetaan komiteamenettelyyn viittaavan vakiomuotoilun kanssa. Komissio on samaa mieltä määräajasta, johon mennessä jäsenvaltioiden on pantava direktiivi täytäntöön ja joka 2 artiklan mukaan on yksi vuosi direktiivin julkaisemisesta Euroopan unionin virallisessa lehdessä. Lisäksi komissio hyväksyy johdanto-osan 3 ja 5 kappaleisiin tehdyt sanamuotomuutokset, jotka parantavat tekstin sujuvuutta.

Komissio katsoo, että 17. maaliskuuta 2003 vahvistettu neuvoston yhteinen kanta ei muuta komission ehdotuksen tavoitteita ja hyväksyy yhteisen kannan sellaisenaan.

4. PÄÄTELMÄT

Komissio hyväksyy 17. maaliskuuta 2003 vahvistetun neuvoston yhteisen kannan.